Mednogorsk

Mednogorsk (, mugažo baškiran kelel) om Venäman lidn da lidnümbrik Orenburgan agjan keskuzpalan päivnouzmas. Se om ümbärtud Kuvandukan ümbrikon territorijal kaikiš polišpäi.

 Istorii 
Eländpunktan aluz om pandud vl 1933 kuti vas'kižrikkombinat. Vl 1939 ühtištadihe Mednii-raudtesarakon radnikžiloid da anttihe lidnan statusad nügüdläiženke nimenke. Suren voinan aigan evakuiruihe Tulan azegtegimen palad neche lidnha. Tehtihe tuikutimid i lendimiden pul'kančudimid, sodan jäl'ghe — elektromašiništod laivoiden täht. Vl 1971 sijaline löudmižsija lopihe, i vas'kenkombinat radaškanzi todud torhudel.

Mednogorskan ižandusen päsarakod oma vas'ken metallurgii (Mednogorskan vas'kižrikkombinat), elektromašiništon pästand («Uralelektro»-tegimMednogorskan elektrotehnižen «Uralelektro»-tegimen sait (uralelectro.ru). ), sauvondmaterialiden tehmine (savič, šebin'), sömtegimišt (leibänkombinat, maidproduktoiden kombinat, vasan, minveden i alkogolitomiden jomiden edheotand).

 Geografijan andmused 
Lidn sijadase Bläv-jogen randal ( 41 km pitte, Ural-jogen oigedpol'ne bassein), Uralmägiden suvipäivlaskmaižil pautkil, 238..478 m korktusil, 350 m ü.m.t. keskmäižel korktusel.

Matkad Orenburghasai om 233 km päivlaskmha, Orskhasai — 51 km päivnouzmha. Lähembaine lidn om Kuvandik 20 km päivlaskmha avtotel.

 Tobmuz 
Mednogorsk jagase üks'toštkümneks istorižikš sündnudeks lidnanlaptaks. Blävtamak-žilo (946 rist. vl 2010), Bläv-stancii (18 rist. vl 2010) i nell' küläd mülüdas lidnümbrikho Mednogorskan ližaks. Lidnümbrikon pind om 353,63 nellikkilometrad.

Lidnümbrikon pämez' om sen Administracijan pämez'. Edeline lidnümbrikon pämez' om Dmitrii Sadovenko (kül'mku 2015 — sügüz'ku 2019). Lidnümbrikon Deputatoiden nevondkundan ezimez' om Jelena Mudrova vn 2020 redukuspäi. Edeližed nevondkundan ezimehed oma Nikolai Markin (reduku 2015 — reduku 2020), Dmitrii Sadovenko (reduku 2013 — reduku 2015).

 Eläjad 
Vn 2010 Venäman rahvahanlugemižen mödhe lidnan eläjiden lugu oli 27 292 ristitud, lidnümbrikon — 29 120 ristitud. Vn 2021 rahvahanlugemižen mödhe lidnan ristitišt oli 23 693 eläjad. Kaik 25 610 eläjad oli lidnas vl 2017. Kaikiš suremb lidnan ristitišt oli 39 tuhad eläjid vl 1967.

Rahvahad (enamba 1 % vl 2010, ozutadud rahvahudenke): venälaižed — 82,0 %, baškiralaižed — 8,7 %, totarlaižed — 4,1 %, ukrainalaižed — 2,2 %, toižed rahvahad — 3,0 %.

Ortodoksižen hristanuskondan koume pühäpertidMednogorskan pühäpertid sobory.ru-saital.  oma saudud lidnas: ph. Mikulai-čudonsädajan kaks' jumalanpertid i puine časoun' kellonke. Islaman pühäpert' om avaitud, toine mečet' om sauvomas vn 2023 semendkuspäi.

 Openduz 
Lapsiden opendusen aluzkundad oma seičeme nomeruidud päivkodid (nomerad 1..6 i 8), keskškolad (nomerad 1, 2, 5, 7), gimnazii, ližaopendusen keskuz (ende Pioneriden i školnikoiden pert'), čomamahtoiden škol, kaks' sportškolad (nomer 1, 2).

Professionaližen keskopendusen aluzkundad: Mednogorskan industrialine kolledžMednogorskan industrialižen kolledžan sait (gapoumik.ru).  i Orskan medicinižen kolledžan Mednogorskan filial.

 Transport 
Avtobusad da maršruttaksid oma kundaližeks transportaks lidnas i sen ümbrištos. Kaik om kuz' maršrutad, niiden ližaks koume kezaaigan kezaküläpertidennoks.

Mednogorsk-raudtestancii radab «Orenburg — Orsk»-keskustal lidnan suves.

 Galerei 

 Homaičendad 

 Irdkosketused 
 Lidnan administracijan oficialine sait (gorodmednogorsk.ru). 
 Lidnümbrikon tobmuden aluzkundoiden oficialine sait (mo-mednogorsk.orb.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Orenburgan agjan lidnad
Kategorii:Orenburgan agjan lidnümbrikod